શનિવારથી શરૂ થયેલ દિવાળીના તહેવારનો ઉલ્લાસ ખરેખર આહલાદક હોય છે. ભારતના સૌથી મોટા તહેવારને ભારતીયો ખૂબ જ ધામધૂમથી ઉજવીને નવા વર્ષને આવકારે છે. આવતી કાલે ધનતેરસ છે અને સોનું ખરીદવાનો સુંદર અવસર પણ છે. માનવામાં આવે છે કે ધનતેરસના દિવસે સોનુ ખરીદવું શુભ રહે છે. જે આગામી સમય માટે સુખ સમૃદ્ધિ લાવે છે. આ વાત થઇ સંસ્કૃતિની, પરંતુ શું સાચે જ ધનતેરસે સોનુ ખરીદવું ફાયદાકારક છે? સવાલ તો મનમાં ઉભો થતો જ હશે કે આ ધનતેરસે સોનામાં રોકાણ કરવું કે નહી. તો આવો જાણીએ આ સવાલનો ઉત્તર શું કહે છે.